**บันทึกหลักการและเหตุผล**

**แผนพัฒนาท้องถิ่น (พ.ศ. 2566 – 2570)**

**แก้ไข ครั้งที่ 1/2567**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง ฉบับที่ 3 (พ.ศ. 2561) ซึ่งได้กำหนดให้องค์กรปกครองส่วนท้องถิ่นมีอำนาจและหน้าที่ในการจัดทำแผนพัฒนาท้องถิ่นและแผนการดำเนินงาน โดยให้องค์กรปกครองส่วนท้องถิ่นใช้แผนพัฒนาท้องถิ่น เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติม และงบประมาณจากเงินสะสม รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น

 เทศบาลเมืองพิชัย ได้ดำเนินการจัดทำแผนพัฒนาท้องถิ่น (พ.ศ. 2566 – 2570)
ซึ่งประกาศใช้แผนพัฒนาท้องถิ่น (พ.ศ. 2566–2570) เมื่อวันที่ 27 ตุลาคม 2564 ไปแล้วนั้น แก้ไขรายละเอียดของชื่อโครงการ มีการเพิ่มเติมรายละเอียดซึ่งไม่ทำให้วัตถุประสงค์ รายละเอียดของโครงการเปลี่ยนแปลงไป และแก้ไขปีที่ดำเนินการ ซึ่งการแก้ไขเป็นอำนาจของผู้บริหารท้องถิ่น จึงขอแก้ไขแผนพัฒนาท้องถิ่น
(พ.ศ. 2566-2570) ครั้งที่ 1/2567 และผู้บริหารท้องถิ่นได้ประกาศใช้แล้ว ตามระเบียบกระทรวงมหาดไทย
ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง ฉบับที่ 3 (พ.ศ. 2561)

 ข้อ 4 “การแก้ไข” หมายความว่า การแก้ไขข้อผิดพลาดในแผนพัฒนาท้องถิ่นหรือแผนการดำเนินงานให้ถูกต้อง โดยไม่ทำให้วัตถุประสงค์และสาระสำคัญเดิมเปลี่ยนแปลงไป

 ข้อ 21 การแก้ไขแผนพัฒนาท้องถิ่นเป็นอำนาจของผู้บริหารท้องถิ่น

 เมื่อผู้บริหารท้องถิ่นได้เห็นชอบแผนพัฒนาท้องถิ่นที่แก้ไขแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นเห็นชอบ พร้อมแจ้งสภาท้องถิ่น อำเภอและจังหวัดทราบด้วย

 2. หนังสือกระทรวงมหาดไทย ที่ มท 0810.3/ว 6086 ลงวันที่ 19 สิงหาคม 2565 เรื่อง ซักซ้อมแนวทางปฏิบัติการใช้แผนพัฒนาท้องถิ่นขององค์กรปกครองส่วนท้องถิ่นเพื่อจัดทำบริการสาธารณะหรือกิจกรรมสาธารณะ

 ข้อ 6.1.1 “การแก้ไขแผนพัฒนาท้องถิ่น” 1) หมายความว่า การแก้ไขข้อผิดพลาดในแผนพัฒนาท้องถิ่นหรือแผนการดำเนินงานให้ถูกต้องโดยไม่ทำให้วัตถุประสงค์และสาระสำคัญเดิมเปลี่ยนแปลงไป การแก้ไขแผนพัฒนาท้องถิ่นเป็นอำนาจผู้บริหารท้องถิ่น

/ข้อ 6.2.5 การแก้ไข...

 ข้อ 6.2.5 การแก้ไขปีงบประมาณหรือโครงการพัฒนาท้องถิ่นไปอีกปีงบประมาณหนึ่งที่อยู่ในแผนพัฒนาท้องถิ่น เป็นอำนาจผู้บริหารท้องถิ่นในการแก้ไขแผนพัฒนาท้องถิ่นโดยไม่ต้องประชุมคณะกรรมการการสนับสนุนการจัดทำแผนพัฒนาพัฒนาท้องถิ่นและคณะกรรมการพัฒนาท้องถิ่น เป็นอำนาจผู้บริหารท้องถิ่น

 ฉะนั้น เทศบาลเมืองพิชัย จึงได้ดำเนินการแก้ไขแผนพัฒนาท้องถิ่น (พ.ศ. 2566 – 2570)
ครั้งที่ 1/2567 เพื่อแก้ไขปัญหาความเดือดร้อน ความจำเป็นของประชาชน ทันต่อสถานการณ์ปัจจุบัน และ
ใช้เป็นกรอบในการพิจารณางบประมาณรายจ่ายประจำปี งบประมาณรายจ่ายเพิ่มเติม และงบประมาณจากเงินสะสม เพื่อพัฒนาท้องถิ่นต่อไป

**บทนำ**

 ตามที่ เทศบาลเมืองพิชัย ได้จัดทำแผนพัฒนาท้องถิ่น (พ.ศ. 2566 – 2570) ตามระเบียบกระทรวงมหาดไทย ว่าด้วยการจัดทำแผนพัฒนาท้องถิ่นขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง ฉบับที่ 3 (พ.ศ. 2561) โดยเทศบาล ให้จัดทำแผนพัฒนาท้องถิ่น (พ.ศ. 2566 – 2570) เสร็จสิ้นและได้ประกาศใช้แผนพัฒนาท้องถิ่น (พ.ศ. 2566 – 2570) เมื่อวันที่ 27 ตุลาคม 2564 เพื่อเป็นกรอบในการจัดทำงบประมาณ พ.ศ. 2566 – 2570 เรียบร้อยแล้วนั้น

 ด้วยเทศบาลเมืองพิชัย ได้ดำเนินการจัดทำแผนพัฒนาท้องถิ่น (พ.ศ. 2566 – 2570)
ซึ่งประกาศใช้แผนพัฒนาท้องถิ่น (พ.ศ. 2566–2570) เมื่อวันที่ 27 ตุลาคม 2564 ไปแล้วนั้น แก้ไขรายละเอียดของชื่อโครงการ มีการเพิ่มเติมรายละเอียดซึ่งไม่ทำให้วัตถุประสงค์ รายละเอียดของโครงการเปลี่ยนแปลงไป และแก้ไขปีที่ดำเนินการ ซึ่งการแก้ไขเป็นอำนาจของผู้บริหารท้องถิ่น จึงขอแก้ไขแผนพัฒนาท้องถิ่น
(พ.ศ. 2566-2570) ครั้งที่ 1/2567 และผู้บริหารท้องถิ่นได้ประกาศใช้แล้ว ตามระเบียบกระทรวงมหาดไทย
ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง ฉบับที่ 3 (พ.ศ. 2561)

**1. ลักษณะของแผนพัฒนาท้องถิ่น (พ.ศ. 2566-2570)**

 แผนพัฒนา หมายความว่า แผนพัฒนาท้องถิ่นขององค์กรปกครองส่วนท้องถิ่น

 แผนพัฒนาท้องถิ่น หมายความว่า แผนพัฒนาขององค์กรปกครองส่วนท้องถิ่น ที่กำหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาองค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงานโครงการพัฒนาที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้า และให้หมายความรวมถึง
การเปลี่ยนแปลงแผนพัฒนาท้องถิ่น

 แผนพัฒนาท้องถิ่น (พ.ศ. 2566-2570) เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติมและงบประมาณจากเงินสะสมในช่วงของแผนนั้น รวมทั้งวางแนวทางเพื่อให้มี
การปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น

**2. เหตุผลและความจำเป็นในการแก้ไขแผนพัฒนาท้องถิ่น (พ.ศ. 2566-2570)**

 ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึง ฉบับที่ 3 (พ.ศ. 2561) ได้กำหนดให้องค์กรปกครองส่วนท้องถิ่นมีอำนาจและหน้าที่ในการจัดทำแผนพัฒนาท้องถิ่น และให้องค์กรปกครองส่วนท้องถิ่นใช้แผนพัฒนาท้องถิ่น เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติม และงบประมาณจากเงินสะสมในช่วงของแผนพัฒนาท้องถิ่นนั้น รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น ซึ่งเทศบาลเมืองพิชัย ได้ดำเนินการจัดทำแผนพัฒนาท้องถิ่น (พ.ศ. 2566-2570) และประกาศใช้แผนพัฒนาท้องถิ่น (พ.ศ. 2566-2570) เมื่อวันที่ 27 ตุลาคม 2564 ไปแล้วนั้น

 เนื่องจากเทศบาลเมืองพิชัย จะมีการดำเนินการขอเสนอรับการสนับสนุน ประสานแผนพัฒนาท้องถิ่นขององค์การบริหารส่วนจังหวัดลำปาง มีความจำเป็นต้องแก้ไขชื่อโครงการและแก้ไขปีงบประมาณในการดำเนินงาน จึงได้จัดทำแผนพัฒนาท้องถิ่น (พ.ศ. 2566-2570) แก้ไข ครั้งที่ 1/2567
โดยอาศัยอำนาจตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึง ฉบับที่ 3 (พ.ศ. 2561) ข้อ 21

**3. วัตถุประสงค์ของการแก้ไขแผนพัฒนาท้องถิ่น (พ.ศ. 2566-2570)**

 1. เพื่อให้องค์กรปกครองส่วนท้องถิ่นใช้แผนพัฒนาท้องถิ่นที่แก้ไขเป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม และขอรับ
การสนับสนุนงบประมาณจากหน่วยงานอื่นๆ รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น

 2. เพื่อให้การจัดทำโครงการในการแก้ปัญหาตามแผนพัฒนาท้องถิ่น (พ.ศ. 2566-2570)
มีความสอดคล้องกับสภาพพื้นที่และสถานการณ์ในปัจจุบันมากที่สุด

 3. เพื่อตอบสนองต่อความต้องการของประชาชนในพื้นที่ และแก้ไขปัญหาความเดือดร้อนจำเป็นเร่งด่วนของประชาชน

**4. ขั้นตอนของการแก้ไขแผนพัฒนาท้องถิ่น (พ.ศ. 2566-2570)**

 การแก้ไขตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติมถึง ฉบับที่ 3 (พ.ศ. 2561) ข้อ 21 การแก้ไขแผนพัฒนาท้องถิ่นเป็นอำนาจของผู้บริหารท้องถิ่น

 เมื่อผู้บริหารท้องถิ่นได้เห็นชอบแผนพัฒนาท้องถิ่นที่แก้ไขแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นเห็นชอบ พร้อมแจ้งสภาท้องถิ่น อำเภอและจังหวัดทราบด้วย

 ดังนั้น เพื่อให้การดำเนินงานเป็นไปอย่างถูกต้อง เทศบาลเมืองพิชัยจึงได้แก้ไขแผนพัฒนาท้องถิ่น (พ.ศ. 2566-2570) ครั้งที่ 1/2567 ตามระเบียบฯ และตามอำนาจหน้าที่ขององค์กรปกครองส่วนท้องถิ่น ภายใต้ยุทธศาสตร์การพัฒนาของเทศบาลเมืองพิชัย เพื่อพัฒนาท้องถิ่นต่อไป